
REFERAT
privind aprobarea contribuţiei financiare cu titlu de cotizaţie anuală, din partea

Municipiului Timişoara pentru „ACS Poli Timişoara”
     Prin HCLMT nr.19/ 13.07.2012, Municipiul Timişoara  a devenit membru al asociatiei

nonguvernamentale si nonprofit  “ACS Poli Timişoara”.

În conformitate cu prevederile art.12 lit (B) pct.(b), din Statutul Asociaţiei ACS Poli Timişoara – anexă la Hotărârea Consiliului Local al Municipiului Timişoara nr. 19/13.07.2012, membrii au obligaţia de a achita o cotizaţie anuală, în funcţie de posibilitaţile financiare;
Prin Adresa nr.SC2015-001236/19.01.2015, “ACS Poli Timişoara” a depus Bugetul de venituri si cheltuieli propus pentru anul 2015 si a solicitat o cotizaţie anuala din partea Municipiului Timişoara, în sumă de 9.000.000 lei, . 

In expunerea de motive s-a menţionat că în anul 2014, Municipiul Timişoara a fost principalul finanţator al ACS Poli Timişoara, alocând o cotizaţie în sumă de 7.800.000 lei. Cu toate acestea Asociaţia a încheiat anul cu unele datorii de personal, privind salariile jucătorilor.

Pentru anul 2015, ACS Poli Timişoara s-a angajat să promoveze în Liga I, în acest moment având mari perspective de realizare a acestui obiectiv, în prezent ocupând locul 1  în seria Ligii a II-a.
Din Bugetul previzionat de venituri şi cheltuieli pe anul 2015 anexat, rezultă că, Consiliul Director al asociaţiei se bazează în principal ca sursă de finanţare pentru anul 2015,  pe cotizaţiile asociaţiilor. 
Referitor la structura asociaţiei, amintim că pe langa echipa de seniori ACS Poli, functioneaza echipa ACS Poli II si Centrul de Copii şi Juniori cu 5 echipe de juniori (juniori A, juniori B, juniori C, juniori D şi juniori E) şi 4 echipe de copii (copii nascuţi în anul 2004, anul 2005, anul 2006 şi anul 2007). 
           Fotbalul ca ramură sportivă reprezinta un joc sportiv clasificat in prima categorie de importanta in strategia sportiva locala, tinand cont de istoric, traditie si palmares, si avand  un impact  mare la publicul timisorean. ACS Poli a reusit in ultimii trei ani prin managementul dezvoltat in noua organizatie creata, sa construiască un proiect care a creat condiţii ca activitatea sportivă şi organizatorică să se desfăşoare în coordonate de performanţă. 
In momentul actual, avand perspectiva revenirii primei echipe in Liga 1, si tinand cont ca Centru de Copii si Juniori este unul dintre cele mai performante din tara, este necesar sa se asigure continuitatea proiectului sportiv al asociatiei ACS Poli.         


Avand in vedere expunerea de motive precizata in prezentul referat, este fundamentata  propunerea de a dezvolta activitatea de fotbal prin finantarea asociatiei sportive din bugetul local, 
asigurand astfel cadrul organizational si resursele pentru obtinerea unor performante sportive la nivel de seniori si juvenile, care sa readuca Timisoara in prim-planul fotbalului romanesc .
        In conditiile aratate, propunem sa se stabileasca cotizatia pe anul 2015 din partea Municipiului Timisoara, care se va achita asociatiei sportive, in urmatoarele conditii :
- Se aprobă contributia financiara cu titlu de cotizaţie pe anul 2015, din partea Municipiului Timişoara, pentru Asociatia sportiva "ACS Poli Timişoara", în suma de 7.000.000 lei, din bugetul local,  din capitolul 67.02. "Cultură, recreere şi religie", subcap.67.02.05.01-Sport;

Pe durata anului financiar 2015, in baza unui raport de activitate inaintat de asociatia sportiva, care va cuprinde si executia Bugetului de venituri si cheltuieli, consiliul local va putea analiza si aproba, marirea cotizatiei anuale alocate, in conditiile asigurarii resurselor financiare in bugetul local;
-Cotizaţia anuală din partea Municipiului Timisoara va fi utilizată de către "ACS Poli Timişoara", în conformitate cu hotărârile Adunării Generale a Asociatiei, care aprobă Bugetul de venituri şi cheltuieli anual, conform prevederilor statutului asociaţiei si cu prevederile legale in vigoare;
- Cotizaţia anuală va fi utilizata de "ACS Poli Timişoara" pentru acoperirea categoriilor de cheltuieli cuprinse în Bugetul de venituri şi cheltuieli pe anul 2015, aferente actiunilor sportive cuprinse in programele de pregatire sportiva intercompetitionala de iarnă si de vară, respectiv in calendarele competitionale ale echipelor de fotbal ale asociatiei "ACS Poli Timişoara"( echipa de seniori ACS Poli, echipa secunda ACS Poli II, echipele Centrului de copii si juniori), pentru returul editiei competitionale 2014-2015 şi turul ediţiei competiţionale 2015-2016;
- Calendarele competitionale ale echipelor de fotbal ale "ACS Poli Timişoara’’ vor fi elaborate, in parte, in conformitate cu calendarele Federatiei Romane de Fotbal, Ligii Profesioniste de Fotbal şi Asociatiei Judetene de Fotbal Timis;

- Distribuirea cotizatiei cade in sarcina Asociatiei sportive, potrivit hotararilor Adunarii Generale si deciziilor Consiliului Director ale Asociatiei, care raspund de modul de utilizare a sumelor alocate. in conformitate cu scopul si obiectivele acesteia si prevederilor legale in vigoare; 
- Asociatia sportiva "ACS Poli Timişoara" va aloca o cota de mimin 5% din cotizatia aprobata, pentru activitatea sportiva a echipei secunde ACS Poli II si echipelor Centrului de copii si juniori;
-Municipiul Timişoara va efectua plata cotizaţiei anuale în tranşe, în baza solicitărilor de plată din partea asociaţiei sportive, în limita bugetului disponibil şi a disponibilului în cont la data solicitării;

-Asociatia sportiva va inainta catre Municipiul Timisoara rapoarte financiare insotite de documente justificative, pentru cheltuielile efectuate din cotizatia alocata;

-Municipiul Timisoara va verifica prin procedura interna, modul de cheltuire a sumelor alocate din bugetul local; In situatia in care se constata ca din cotizatia alocata din bugetul local nu au fost cheltuite sume in conformitate cu scopul si obiectivele asociatiei sportive şi nu au fost utilizate conform prevederilor legale, acestea vor fi recuperate de la asociatia sportiva.

       Având în vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare cu titlu de cotizatie pe anul 2015, din partea Municipiului Timisoara pentru „ACS Poli Timişoara’’.

Anexăm toate documentele depuse pentru susţinerea proiectului de hotărâre de consiliu. 

Viceprimar,                                                 Secretar,
Dan Diaconu                                               Ioan Cojocari
           Director Directia Economica,                       Director Directia Institutii Scolare, Medicale,

                                                                                 Sportive si Culturale, 
           Smaranda Haracicu                                       Ioan Mihai  Costa

                               Biroul Baze Sportive,

                                                                                 Ion Crasovan
                                                           Avizat Juridic,

